钦定古今图书集成/明伦汇编/官常典/第776卷 > 窦允
## 钦定古今图书集成/明伦汇编/官常典/第776卷 > 窦允

按《晋书》本传：“允字雅，始正人也。出自寒门，清尚自修。
少仕县，稍迁郡主簿，察孝廉，除浩亹长。勤于为政，劝
课田蚕，平均调役，百姓赖之。迁谒者。泰始中，诏曰：‘当
官者能洁身修己，然后在公之节乃全。身善有章，虽
贱必赏。此兴化立教之务也。谒者窦允前为浩亹长，
以修勤清白见称河右。是辈当擢用，使立行者有所
劝，主者详复参访，有以旌表之’。”拜临水令，克己厉俗，
改修政事，士庶悦服，咸歌咏之。迁钜鹿太守，甚有政绩，卒于官。